આ વિશે જણાવતાં આ રસ્તા પરથી દરરોજ અવરજવર કરતા અને લેડીઝ ગાર્મેન્ટ્સનું કામકાજ કરતા સુનીલ દોશીએ જણાવ્યું હતું કે ‘આ રસ્તાનો હકીકતમાં ખૂબ જ ઉપયોગ છે. એમાંય જૈનોની મહાજનવાડી તેમ જ દેરાસર વગેરે હોવાથી વધુ લોકો અહીં પસાર થતા હોય છે. ખાસ કરીને કોઈ કાર્યક્રમ હોય ત્યારે વધુ હેરાનગતિ વેઠવી પડે છે. ફૂટપાથ પર લોકોને ચાલવાની જગ્યાએ બેફામ ભંગાર વાહનો પડ્યાં છે જેના કારણે ખૂબ જ ગંદકી પણ થાય છે. તેમ જ રસ્તા પર પણ માલસામાનનું લોડિંગ-અનલોડિંગ થતું હોવાથી લોકોને ચાલવા માટે રસ્તો પણ નથી રહેતો. આવા રસ્તા પરથી ચાલવું કેટલું મુશ્કેલ થાય? એમાં સિનિયર સિટિઝનોની તો કેવી કફોડી હાલત થતી હશે એ તો જે ચાલે તેને જ ખબર પડે.’